Folketing
2006-04-18

Jeg kan såmænd godt finde positive elementer i det her lovforslag. Det nævnte jeg også under førstebehandlingen af det, bl.a. at opholdskommunen jo får dækket de faktiske udgifter, jamen der er ting, der er positive i det. Men det vejer ingenting set i forhold til, at vi gør de her mennesker, de virkelig udsatte grupper, til en handelsvare. Vi stiller dem op med et prisskilt på, og så siger vi: Så må I vælge ud fra de prisskilte. Nej, vi skal ikke vælge på den måde, vi skal sikre, at de her mennesker får en ordentlig kvalitet; vi skal sikre, at de her mennesker får nogle behov dækket. Det er det spørgsmål, ministeren har forsøgt at svare på, og jeg må bare konstatere, at det svar ikke giver nogen som helst form for garanti, tværtimod synes jeg, det er lidt sørgeligt. (Kort bemærkning).